[bookmark: _Toc364763075][bookmark: _Hlk46232435]LĪGUMS Nr. 1-38/0133-25
par elektroenerģijas iegādi lietotāja pārvaldīšanā esošo dzīvojamo māju koplietošanas vajadzībām
(iepirkuma identifikācijas Nr. SIA RNP 2023/68_2)

Rīgā	Līguma datumu skatīt paraksta zonā

[bookmark: _Hlk179198362]SIA “Rīgas namu pārvaldnieks”, reģistrācijas Nr. 40103362321, (turpmāk – Lietotājs), kuru _______________________________ pārstāv _________________________, no vienas puses, un
Sabiedrība ar ierobežotu atbildību “AJ Power”, reģistrācijas Nr. 40103780693 (turpmāk – Tirgotājs), kuru ______________________________ pārstāv ______________________, no otras puses,
turpmāk Lietotājs un Tirgotājs kopā saukti kā Puses, bet katrs atsevišķi kā Puse,
pamatojoties uz slēgta konkursa „Elektroenerģijas iegāde” identifikācijas Nr. SIA RNP 2023/68_2 (turpmāk – Konkurss) rezultātu iepirkuma priekšmeta 3. daļā – “Elektroenerģijas iegāde lietotāja pārvaldīšanā esošo dzīvojamo māju koplietošanas vajadzībām”, noslēdz šādu līgumu (turpmāk - Līgums):
1. Līguma priekšmets
1.1. [bookmark: _Hlk63346267]Tirgotājs pārdod, bet Lietotājs pērk elektroenerģiju (turpmāk – Elektroenerģija) Lietotāja pārvaldīšanā esošo dzīvojamo māju koplietošanas vajadzībām saskaņā ar Līguma noteikumiem, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums), kā arī atbilstoši Elektroenerģijas tirgus likumā, Enerģētikas likumā, Ministru kabineta 2023. gada 7. novembra noteikumos Nr. 635 “Elektroenerģijas tirdzniecības un lietošanos noteikumi” noteiktajām prasībām.
1.2. Līguma priekšmets ietver Elektroenerģijas piegādi Lietotājam, balansēšanas pakalpojuma sniegšanu, rēķinu sagatavošanu, maksājumu iekasēšanu, apstrādi un citas darbības, kas saistītas ar Elektroenerģijas tirdzniecību saskaņā ar Līgumu un Līguma 1.1. punktā minēto normatīvo aktu noteikumiem.
1.3. Līguma priekšmets neietver elektroenerģijas pārvadi un sadali.
1.4. Elektroenerģiju patērējošo Lietotāja objektu (turpmāk – Objekti vai Objekts) saraksts tiek pievienots Līgumam kā Līguma 3. pielikums.
1.5. Lietotājam ir tiesības Līguma darbības laikā izslēgt no Līguma 1.4. punktā minēta Objektu saraksta kādu Objektu, vai arī papildināt Objektu sarakstu ar jauniem elektroenerģiju patērējošajiem objektiem, par to rakstiski 1 (vienu) mēnesi iepriekš paziņojot Tirgotājam. Šādas izmaiņas negroza Finanšu piedāvājumā noteikto vienību cenu par elektroenerģijas piegādi.
1.6. Lietotāja prognozējamais elektroenerģijas apjoms Līguma izpildes laikā ir 15 900 000 kWh. Lietotājs ir tiesīgs iegādāties tādu elektroenerģijas apjomu (daudzumu), kāds nepieciešams tā Objektu darbības nodrošināšanai, un apmaksa tiek veikta atbilstoši faktiski saņemtajam elektroenerģijas apjomam. Tirgotājam nav tiesību pieprasīt, lai Lietotājs Līguma izpildes laikā nopirktu visu prognozējamo elektroenerģijas apjomu.
1.7. Lietotājs patstāvīgi norēķinās ar elektroenerģijas sadales sistēmas operatoru (turpmāk - Sistēmas operators) par tā sniegtajiem pakalpojumiem un obligātā iepirkuma komponentēm (turpmāk – OIK) atbilstoši starp Lietotāju un Sistēmas operatoru noslēgtā līguma noteikumiem.
1.8. Lietotājs pilnvaro Tirgotāju saņemt no Sistēmas operatora informāciju par Objektos patērēto elektroenerģiju, kas ir nepieciešama rēķinu sagatavošanai (Līguma 2.7., 2.14. punkts).
2. Līguma un Elektroenerģijas cena, norēķinu kārtība
2.1. [bookmark: _Toc336440086][bookmark: _Ref336247163][bookmark: _Ref367699649]Līguma cena ir līdz 1 900 000 EUR (vienam miljonam deviņiem simtiem tūkstošiem euro) bez pievienotās vērtības nodokļa (turpmāk – Līguma cena). Pievienotās vērtības nodoklis (turpmāk – PVN) tiek piemērots spēkā esošo normatīvo aktu noteiktajā kārtībā un apmērā.
2.2. Cena, par kādu Tirgotājs pārdod un Lietotājs pērk Elektroenerģiju (turpmāk – Elektroenerģijas cena) tiek noteikta Finanšu piedāvājumā.
2.3. Finanšu piedāvājumā norādītā Elektroenerģijas cena paliek nemainīga visu Līguma darbības laiku.
2.4. Elektroenerģijas cenā ir iekļautas visas izmaksas, kas saistītas ar pilnīgu un kvalitatīvu Elektroenerģijas piegādi, tajā skaitā balansēšanas pakalpojuma cena, izmaksas, kas ir saistītas ar rēķinu sagatavošanu un maksājumu iekasēšanu, elektroenerģijas nodoklis un visi citi nodokļi (izņemot PVN) un nodevas, kas jāmaksā saskaņā ar Latvijas Republikā spēkā esošajiem normatīvajiem aktiem.
2.5. [bookmark: _Hlk72765796]Elektroenerģijas cena neietver OIK un Elektroenerģijas pārvades un sadales izmaksas jeb sistēmas pakalpojumus, kurus Lietotājs apmaksā saskaņā ar Sistēmas operatoru noslēgtiem sistēmu pakalpojumu līguma noteikumiem.
2.6. Norēķini par Elektroenerģiju notiek reizi mēnesī par Lietotāja iepriekšējā mēnesī faktiski patērēto elektroenerģijas apjomu atbilstoši komercuzskaites mēraparātu rādījumiem.
2.7.  Tirgotājs 3 (trīs) kalendāro dienu laikā pēc informācijas par Objektos patērēto elektroenerģiju saņemšanas no Sistēmas operatora (Līguma 1.8., 2.14. punkts) iesniedz Lietotājam elektroniski sagatavotu vienotu rēķinu par visos Lietotāja Objektos iepriekšējā mēnesī faktiski patērēto elektroenerģijas apjomu atbilstoši komercuzskaites mēraparātu rādījumiem.
2.8. Puses vienojas, ka Tirgotājs iesniedz Lietotājam rēķinu PDF un MS Excel formātā, nosūtot to uz Lietotāja e-pasta adresi: rekini@rnparvaldnieks.lv.
2.9. Vienlaicīgi ar Līguma 2.7. punktā norādīto rēķinu Tirgotājs iesniedz Lietotājam rēķina atšifrējumu CSV formātā, nosūtot to uz Lietotāja e-pasta adresi: data@rnparvaldnieks.lv.
2.10. Rēķins un tā atšifrējums tiek uzskatīti par saņemtiem nākamajā darba dienā pēc to nosūtīšanas attiecīgi uz Līgumā 2.8. un 2.9. punktā norādītajām e-pasta adresēm.
2.11. Izrakstot rēķinu, Tirgotājs noapaļo katra Objekta kopējo summu līdz diviem cipariem aiz komata.
2.12. Rēķinu formai, veidam, formātam un tajos iekļaujamajai informācijai ir jāatbilst Tehniskajā specifikācijā noteiktajām prasībām, kā arī Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.
2.13. Lietotājs veic apmaksu ar pārskaitījumu uz Tirgotāja Līgumā norādīto bankas norēķinu kontu 30 (trīsdesmit) kalendāro dienu laikā pēc rēķina saņemšanas.
2.14. Nepieciešamo informāciju rēķinu sagatavošanai Tirgotājs pieprasa no Sistēmas operatora, kura tīklam pieslēgtas Lietotāja elektroietaises.
2.15. Ja Lietotājs konstatē nepilnības Tirgotāja iesniegtajā rēķinā, tas par konstatētajām nepilnībām informē Tirgotāju. Ja Lietotāja pretenzijas par rēķina nepilnībām ir pamatotas, Tirgotājs 5 (piecu) darba dienu laikā pēc rēķina precizēšanas pieprasījuma saņemšanas no Lietotāja iesniedz Lietotājam precizētu rēķinu. Lietotājs pretenzijas par saņemto rēķinu ir tiesīgs izteikt 10 (desmit) kalendāro dienu laikā pēc rēķina saņemšanas. Lietotājs apmaksu veic pēc Līgumam atbilstoša rēķina saņemšanas. Līguma 2.13. punktā noteiktais rēķina apmaksas termiņš tiek skaitīts no precizētā rēķina iesniegšanas dienas.
2.16. Par apmaksas dienu tiek uzskatīts datums, kad Lietotājs ir iesniedzis maksājuma uzdevumu bankai.
2.17. Katra Puse sedz savus izdevumus par banku pakalpojumiem, kas saistīti ar naudas pārskaitījumu.
3. Elektroenerģijas uzskaite
3.1. Lietotājs veic patērētās Elektroenerģijas uzskaiti atbilstoši uzskaites vietās uzstādītās uzskaites sistēmas mēraparātiem.
3.2. Ne vēlāk kā līdz katra mēneša 3. (trešajām) datumam Lietotājs nolasa komercuzskaites mēraparātu rādījumus par iepriekšējā mēneša patēriņu un iesniedz informāciju par patērēto Elektroenerģiju Sistēmas operatoram līgumā, kas noslēgts starp Lietotāju un Sistēmas operatoru, noteiktajā kārtībā un termiņā.
3.3. Ja Tirgotājs Lietotāja rīcības vai citu no Lietotāja atkarīgo apstākļu dēļ savlaicīgi nesaņem komercuzskaites mēraparātu rādījumus no Sistēmas operatora, Tirgotājam ir tiesības izrakstīt rēķinu Lietotājam pēc visu iepriekšējo mēnešu, taču ne vairāk kā pēdējo 12 (divpadsmit) mēnešu vidējā patēriņa.
3.4. Puses vienojas, ka tām ir saistoši Sistēmas operatora sagatavotie ziņojumi, kuros norādīti uzskaites sistēmas rādījumi un citi ar Elektroenerģijas uzskaiti saistītie dati, un Tirgotājs šo informāciju un datus izmantos, izrakstot Lietotājam attiecīgu rēķinu.
4. Pušu tiesības un pienākumi
4.1. Tirgotāja tiesības:
4.1.1. saņemt no Lietotāja samaksu par piegādāto elektroenerģiju Līgumā noteiktajā kārtībā un apmērā;
4.1.2. ja savlaicīgi netiek saņemti komercuzskaites mēraparātu rādījumi, izrakstīt rēķinu atbilstoši iepriekšējo mēnešu vidējam mēneša patēriņam, taču ne vairāk kā pēdējo 12 (divpadsmit) mēnešu vidējam patēriņam. Izrakstot nākamo rēķinu, Tirgotājs to koriģē atbilstoši faktiskajam patēriņam.
4.2. Tirgotāja pienākumi:
4.2.1. ievērojot Latvijas Republikā spēkā esošo normatīvo aktu prasības, ne vēlāk kā līdz iepriekšējā mēneša 9. (devītajam) datumam pirms Līguma 8.1. punktā paredzētā elektroenerģijas tirdzniecības perioda sākuma par noslēgto Līgumu informēt sistēmas operatoru, ar kuru Lietotājam ir noslēgts sistēmas pakalpojuma līgums;
4.2.2. nodrošināt elektroenerģijas pārdošanu Lietotājam par Līgumā noteikto elektroenerģijas cenu;
4.2.3. nodrošināt Līguma izpildei nepieciešamo balansēšanas pakalpojumu;
4.2.4. savlaicīgi sniegt Lietotājam informāciju par elektroenerģijas piegādes pārtraukumiem un iespējamo elektroenerģijas piegādes atjaunošanas laiku, ja šāda informācija ir Tirgotāja rīcībā;
4.2.5. visā Līguma darbības laikā Tirgotājam jābūt reģistrētam Elektroenerģijas tirgotāju reģistrā;
4.2.6. visā Līguma darbības laikā Tirgotājam jābūt spēkā esošam līgumam ar sistēmas operatoru, kura tīklam ir pieslēgtas Lietotāja elektroietaises;
4.2.7. ne vēlāk kā vienu darba dienu pirms Līguma darbības termiņa beigām informēt Sistēmas operatoru par elektroenerģijas tirdzniecības izbeigšanas laiku.
4.3. Lietotāja tiesības:
4.3.1. saņemt no Tirgotāja elektroenerģiju visā Līguma izpildes laikā atbilstoši Līguma un Latvijas Republikā spēkā esošo normatīvo aktu prasībām;
4.3.2. Latvijas Republikā spēkā esošajos normatīvajos aktos noteiktajā kārtībā Līguma ietvaros saņemt balansēšanas pakalpojumu;
4.3.3. samazināt Objektu skaitu, izslēdzot Objektus no Objektu saraksta, ja Lietotājam vairs nav nepieciešamības Elektroenerģija konkrētā Objektā, tajā skaitā, ja kāds no Objektiem vairs neatrodas Lietotāja valdījumā/pārvaldīšanā;
4.3.4. palielināt Objektu skaitu, papildinot Objektu sarakstu ar jauniem Objektiem, kuros ir nepieciešams nodrošināt Elektroenerģijas piegādi.
4.4. Lietotāja pienākumi:
4.4.1. Līgumā noteiktajā kārtībā veikt samaksu par Tirgotāja piegādāto elektroenerģiju;
4.4.2. informēt Tirgotāju, ja no Tirgotāja līdz Līguma 2.7. punktā noteiktajam termiņam nav saņemts rēķins par iepriekšējā mēnesī patērēto elektroenerģiju;
4.4.3. Lietotājam jābūt noslēgtam līgumam ar Sistēmas operatoru par sistēmas pakalpojumiem visām Lietotāja elektroietaisēm;
4.4.4. veikt Objektos esošo Lietotāja elektroietaišu kvalificētu apkalpošanu un nodrošināt to tehnisko stāvokli atbilstoši Latvijas Republikā spēkā esošajiem normatīvajiem aktiem, kas nosaka elektroietaišu tehniskās ekspluatācijas un drošības prasības. Lietotājs patur tiesības slēgt līgumu par elektroietaišu apkalpošanu ar juridisku vai fizisku personu, kurai normatīvajos aktos noteiktajā kārtībā ir tiesības sniegt šādus pakalpojumus;
4.4.5. Līguma izpildes termiņam izbeidzoties, veikt galīgo norēķinu par saņemto elektroenerģiju.
4.5. Puses apņemas ievērot Elektroenerģijas tirgus likuma, Enerģētikas likuma, Ministru kabineta 2023. gada 7. novembra noteikumu Nr. 635 “Elektroenerģijas tirdzniecības un lietošanas noteikumi” un citu Latvijas Republikā spēkā esošo normatīvo aktu prasības, kas attiecas uz Līguma priekšmetu.
5. Pušu atbildība
5.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
5.2. Puses savstarpēji ir atbildīgas viena otrai par nodarītajiem tiešajiem zaudējumiem, ja tie radušies Puses vai tās darbinieku, vai arī šīs Puses Līguma izpildē iesaistīto trešo personu darbības vai bezdarbības dēļ, tostarp, rupjas neuzmanības, ļaunā nolūka vai nolaidības rezultātā.
5.3. Ja Lietotājs neievēro Līguma 2.13.punktā noteikto rēķina apmaksas termiņu, Tirgotājam ir tiesības piemērot Lietotājam nokavējuma maksu 0,1 % (nulle, komats, vienas desmitās daļas no procenta) apmērā no laikus nesamaksātās summas par katru maksājuma kavējuma dienu.
5.4. Ja elektroenerģijas piegāde netiek nodrošināta Tirgotāja vainas dēļ, Lietotājam ir tiesības piemērot Tirgotājam līgumsodu 150,00 EUR (viens simts piecdesmit eiro) apmērā par katru konstatēto gadījumu. Ja gadījums turpinās nepārtraukti ilgāk kā 48 (četrdesmit astoņas) stundas, tas tiek uzskatīts par jaunu gadījumu.
5.5. Tirgotājs nav atbildīgs, ja nav iespējams Lietotājam pārdot elektroenerģiju sakarā ar to, ka Lietotājam nav spēkā esošā sistēmas pakalpojumu līguma vai elektroenerģijas sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.
5.6. Nokavējuma maksas un līgumsoda samaksa neatbrīvo Puses no Līguma saistību izpildes un zaudējumu atlīdzināšanas pienākuma.
6. Nepārvarama vara
6.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
6.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
6.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
6.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 6.3. punkta noteikumus.
6.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) dienām, katra Puse ir tiesīga vienpusēji izbeigt Līgumu, rakstveida brīdinot otro Pusi par Līguma izbeigšanu 5 (piecas) darba dienas iepriekš.
6.6. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramās varas dēļ.
7. Personu datu aizsardzība un konfidencialitāte
7.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
7.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
7.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
7.4. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
7.5. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
7.6. Puses apņemas Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Pakalpojuma sniegšanas procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
7.7. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
8. Līguma darbības termiņš, grozīšana un izbeigšana
8.1. [bookmark: _Hlk182301593][bookmark: _Hlk63348533][bookmark: _Ref367708847][bookmark: _Ref367713281]Līgums ir noslēgts uz 12 (divpadsmit) mēnešiem un ir spēkā no 2025. gada 1.septembra līdz 2026. gada 31.augustam.
8.2. Pusēm vienojoties, Līguma darbības termiņš var tikt pagarināts par laiku līdz 3 (trīs) mēnešiem.
8.3. Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
8.4. Līguma grozījumi ir pieļaujami:
ja tie nemaina Līguma vispārējo raksturu;
ja tie atbilst Publisko iepirkumu likuma 61. panta nosacījumiem.
8.5. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
8.6. [bookmark: _Ref367774720]Lietotājam ir tiesības vienpusēji izbeigt Līgumu bez Tirgotāja piekrišanas jebkurā no šādiem gadījumiem:
Tirgotājs vismaz 2 (divas) reizes nepilda ar Līgumu uzņemtās saistības, par ko Lietotājs iesniedzis Tirgotājam vismaz 2 (divas) pretenzijas;
Tirgotājs tiek izslēgts no Elektroenerģijas tirgotāju reģistra;
Tirgotājam nav spēkā esošs līgums ar Sistēmas operatoru, kura tīklam ir pieslēgtas Lietotāja elektroietaises;
Tirgotāja saimnieciskā darbība ir izbeigta vai apturēta;
uzsākta Tirgotāja likvidācija;
ierosināta Tirgotāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
Tirgotājs apzināti Lietotājam sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības;
Lietotājam ir zudusi nepieciešamība pēc Elektroenerģijas piegādes.
Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
ir iestājušies nepārvaramas varas apstākļi.
8.7. Tirgotājs ir tiesīgs vienpusēji izbeigt Līgumu bez Lietotāja piekrišanas jebkurā no šādiem gadījumiem:
Lietotājs atkārtoti ir kavējis ikmēneša maksājumus par vismaz 10 (desmit) kalendārajām dienām un šāda saistību neizpilde turpinās 21 (divdesmit vienu) kalendāro dienu pēc tam, kad Tirgotājs par to ir rakstiski brīdinājis Lietotāju;
nav spēkā vai spēku zaudējis Lietotāja noslēgtais sistēmas pakalpojumu līgums ar Sistēmas operatoru;
Lietotāja saimnieciskā darbība ir izbeigta vai apturēta;
uzsākta Lietotāja likvidācija;
ierosināta Lietotāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
Lietotājs apzināti Lietotājam sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības;
Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
ir iestājušies nepārvaramas varas apstākļi.
8.8. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 9.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
8.9. [bookmark: _Hlk182301647]Līgumam izbeidzoties, Tirgotājs pārtrauc Elektroenerģijas piegādi Objektiem un Lietotājs Līguma 2.13. punktā noteiktajā termiņā samaksā Tirgotāja izrakstītos rēķinus par saņemto elektroenerģiju.
9. Pušu pilnvarotās personas, sarakste un korespondence
9.1. Visus ar Līguma izpildi saistītos dokumentus, tajā skaitā iesniegumus, paziņojumus, informāciju, pieteikumus, pretenzijas, aktus, vienošanās un tml. (izņemot rēķinus), viena Puse iesniedz otrai Pusei kādā no minētajiem veidiem:
nosūtot elektroniski uz otras Puses pilnvarotās personas Līgumā 9.3.1., 9.3.2 apakšpunktā norādīto e-pasta adresi;
nosūtot elektroniski uz Līguma rekvizītu daļā norādīto otras Puses e-pasta adresi;
nosūtot ar pasta sūtījumu uz Līguma rekvizītu daļā norādīto otras Puses juridisko adresi.
9.2. Tirgotāja sagatavoto rēķinu par piegādāto Elektroenerģiju un to atšifrējumu iesniegšana Lietotājam tiek veikta Līguma 2.8., 2.9. punktā noteiktajā kārtībā.
9.3. Līgumā noteikto saistību izpildi kontrolē un visus ar Līguma izpildi saistītos jautājumus izlemj un risina šādas Pušu pilnvarotās personas:
No Lietotāja puses: __________________________;
No Tirgotāja puses: __________________________.
9.4. Visa Pūšu sarakste un korespondence, tajā skaitā informācija, dokumenti, akti, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
10. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
11. Nobeiguma noteikumi
11.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā saskaņā ar Latvijas Republikas likumdošanu.
11.2. Puses rakstiskā veidā paziņo viena otrai:
par izmaiņām Līgumā norādītajās Pušu pilnvarotajās personās un Līguma izpildē iesaistītajos apakšuzņēmējos;
par Puses firmas (nosaukuma) maiņu;
par Puses juridiskā statusa maiņu;
par Puses juridiskās adreses maiņu;
par Puses korespondences adreses maiņu;
par jebkura Līgumā norādītā tālruņa numura vai elektroniskā pasta adreses maiņu;
par Puses likvidācijas vai reorganizācijas uzsākšanu;
par Puses saimnieciskās darbības apturēšanu;
par Puses saimnieciskās darbības izbeigšanu;
par Puses tiesiskās aizsardzības procesa lietas ierosināšanu;
par Puses tiesiskās aizsardzības procesa īstenošanu ārpustiesas tiesiskās aizsardzības procesā;
par Puses maksātnespējas procesa lietas ierosināšanu.
11.3. Paziņojumu par Līguma 11.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
11.4. Paziņojums iesniedzams kādā no Līgumā 9.1. punktā noteiktajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
11.5. Līguma 11.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot Līguma 11.2.–11.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 9.1. punktā noteiktajā kārtībā ir akceptējusi kāda no Līguma 11.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
11.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
11.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
11.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
11.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
11.10. Līgums ir sagatavots latviešu valodā, parakstīts elektroniski un satur:
Līguma pamattekstu;
Līguma 1. pielikumu „Tehniskā specifikācija”;
Līguma 2. pielikumu „Finanšu piedāvājums”;
Līguma 3. pielikums “Elektroenerģiju patērējošo objektu saraksts”.

12. Pušu rekvizīti un paraksti*
	Lietotājs:
	Tirgotājs:

	SIA “Rīgas namu pārvaldnieks”
Reģ. Nr. 40103362321
Juridiskā adrese: Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Bankas rekvizīti: Luminor Bank AS
Latvijas filiāle
Kods: RIKOLV2X
Konts: ___________________

___________________________
	Sabiedrība ar ierobežotu atbildību “AJ Power”
Reģ. Nr.  40103780693
Juridiskā adrese: Daugavgrīvas iela 21, Rīga, LV-1048
e-pasts: iepirkumi@ajpower.lv        
Bankas rekvizīti: “Swedbank” AS
Kods: HABALV2X
Konts: ________________________


__________________________






*ŠIS LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS


Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
